GKL Generalforsamling 2016 Bilag til punkt 4.3 på dagsordenen

**Forslag til ydelser 2016-2017**

1. Der ydes 350 timer til næstformanden.
2. Der ydes 50 timer til både den 2. og den 3. kongresdelegerede.
3. Der ydes 250 timer til hvert af de 4 menige kredsstyrelsesmedlemmer.
4. Der ydes 50 timer til ad hoc opgaver, herunder deltagelse i kommunale udvalg m.m., samt i alt 960 timer som fordeles blandt kredsstyrelsens medlemmer, når den konstituerer sig. Fordelingen fastlægges af kredsstyrelsen. Det samlede timetal for punkterne 1-4 er 2460
5. Kredsstyrelsen og TR på skolerne samt sagsbehandleren kan årligt modtage kontorhold, der i overvejende grad er ydet af hensyn til arbejdet.
Beløbet kan maksimalt udgøre Skats grænse for skattefri personalegoder.
TR på KCRH samt TR-suppleanter kan tilsvarende modtage kontorhold for halvdelen af beløbet.
6. Der ydes 80 timer til kassereren. Særlig fond yder desuden 40 timer til fondens administration.
7. Timerne, som nævnes i punkterne 1-6 indregnes i det årlige timetal. Hvis timerne undtagelsesvis udbetales, sker det med den pågældendes aktuelle timeløn + pension. Overtid der opstår efter konstitueringen afregnes med faktor 1,5.
8. Kredsstyrelsen kan ansætte sagsbehandlerhjælp i 1924 timer og bogholderhjælp i 200 timer. Særlig fond yder desuden 80 timer til fondens administration.
9. Til formand ydes et funktionstillæg på 60.000 kr og til næstformand ydes et funktionstillæg på 20.000 kr. Begge tillæg er angivet i årlige grundbeløb i 31.3.00 niveau og er pensionsgivende.